Jean-Étienne Liotard

**Jean-Étienne Liotard** () var ein sveitsisk pastell- og miniatyrmålar med internasjonalt ry. Han var både fødd og døydde i Genève.

### Liv og gjerning
Liotard var son til ein juveler. Han gjekk først i lære hos Daniel Gardelle i Genève, og frå og med 1723 hos Jean-Baptiste Massé og François Lemoyne i Paris. År 1736 reiste han til Firenze og Roma, der han arbeidde for pave Klemens XII og andre mektige oppdragsgjevarar, mellom anna kardinalar.

Liotard budde fire år i Istanbul, frå 1738 til 1742. Etter åra i Det osmanske riket gjekk han omkring i tyrkiske klede og skjegg, noko som gav han utnamnet «den tyrkiske målaren». 1742-44 heldt han til i Wien og laga eit portrett av keisarinna Maria Theresia og medlemmer av hoffet. 

Både i 1744 og 1753 besøkte han England, siste gongen måla han prinsessa av Wales. Han reiste til Holland i 1756, der han året etter gifta seg. Etter eit opphald i Paris, flytta han til Genève. Eit nytt besøk til England følgde i 1772, der han dei neste to åra var mellom dei som stilte ut hos Royal Academy of Arts. Her måla han i 1773 eit framifrå sjølvportrett av seg sjølv som gammal mann.

Liotard vende tilbake til fødebyen i 1776. I 1781 publiserte han skriftet *Traité des principes et des règles de la peinture*. På sine eldre dagar måla han stilleben og landskap.

## Verk

Liotard spesialiserte seg på portrettmåling, både av eliten og sjangerportrett. Han var ein svært allsidig kunstnar, og sjølv om ryet hans i stor grad er basert på elegante og delikate pastellteikningar, laga han særprega emaljearbeid, koparstikkgraveringar og glasmåleri.

Sjangerportrettet *Sjokoladejenta* frå ca. 1744 er rekna som eit av Liotard sine hovudverk. Ei ung tenestejente vert framstilt i det ho skal til å servere heit sjokolade frå ein kopp av meissenporselen på eit japansk lakkbrett. Tradisjonelt høyrde eit bøhmisk krystallglas fylt med vatn til denne luksusdrykken.

Mange av portretta til Liotard skilde seg ut ved at folka han avbilda smilte. Det var uvanleg i samtidig og tidlegare portrettkunst å visa smilande personar.

### Galleri

File:Portrait of a Grand Vizier (?).jpg|'Portrett av ein osmansk storvesir' ca. 1738-1743), National Gallery i London.
File:Jean-Étienne Liotard - Portret van Graaf Francesco Algarotti.jpg|'Portrett av den venezianske greven Francesco Algarotti' (ca. 1745), Rijksmuseum Amsterdam.
File:Das Frühstück Liotard HUW 30 Alte Pinakothek Munich Germany.jpg|*Le Petit Déjeuner* ('Frukosten', 1753), Alte Pinakothek i München.
File:Jean-Étienne Liotard - Portrait of Maria Frederike van Reede-Athlone at Seven Years of Age.jpg|'Portrett av Marie-Frédérique van Reede-Athlone som sjuåring' (1755-1756), Getty Center i Los Angeles.



File:Jean-etienne liotard, m. levett e m.lle glavani in costume turco, 1740 ca..JPG|*Her Levett og frøken Glavani i tyrkisk kostyme* (ca. 1740), musée du Louvre i Paris.
File:Jean Etienne Lìotard - Ritratto di Maria Adelaide di Francia vestita alla turca - Google Art Project.jpg|*Portrett av [[Adélaïde de France (1732-1800)|Marie-Adélaïde de France]] i tyrkisk klesdrakt* (1753), Uffiziane i Firenze.
File:Liotard Lady in Turkish Dress Holding a Fan.jpg|*Kvinne i tyrkisk kjole* (1756), Łazienki-palasset i Warszawa.


## Kjelder

----
**Denne artikkelen bygger på «[[:en:Jean-Étienne Liotard|Jean-Étienne Liotard]]» frå ,  den 22. juli 2011.*  

## Bakgrunnsstoff